CELEX: 62006CA0038
Language: lv
Date: 2010-03-04 00:00:00
Title: Lieta C-38/06: Tiesas (pirmā palāta) 2010. gada 4. marta spriedums — Eiropas Komisija/Portugāles Republika (Valsts pienākumu neizpilde — Vienīgi militārām vajadzībām paredzētu preču imports, nemaksājot muitas nodokļus)

1.5.2010   
            
            
               LV
            
            
               Eiropas Savienības Oficiālais Vēstnesis
            
            
               C 113/2
            
         Tiesas (pirmā palāta) 2010. gada 4. marta spriedums — Eiropas Komisija/Portugāles Republika
   (Lieta C-38/06) (1)
   
   (Valsts pienākumu neizpilde - Vienīgi militārām vajadzībām paredzētu preču imports, nemaksājot muitas nodokļus)
   2010/C 113/02
   Tiesvedības valoda — portugāļu
   
      Lietas dalībnieki
   
   
      Prasītāja: Eiropas Komisija (pārstāvji — G. Wilms un M. Afonso)
   
      Atbildētāja: Portugāles Republika (pārstāvji — L. Inez Fernandes, Â. Seiça Neves, J. Gomes un C. Guerra Santos)
   
      Personas, kas iestājušās lietā atbildētājas prasījumu atbalstam: Dānijas Karaliste (pārstāvis — J. Molde), Grieķijas Republika (pārstāves — E.-M. Mamouna un M. K. Boskovits), Itālijas Republika (pārstāvji — I. Bruni, pārstāve, G. De Bellis, avvocato dello Stato), Somijas Republika (pārstāve — A. Guimaraes-Purokoski)
   
      Priekšmets
   
   Valsts pienākumu neizpilde — Padomes 1989. gada 29. maija Regulas (EEK, Euratom) Nr. 1552/89 par Lēmuma 88/376/EEK, Euratom par Eiropas Kopienu pašu resursu sistēmu īstenošanu (OV L 155, 1. lpp.) 2., 9.,10. un 11. panta pārkāpums un — attiecībā uz laiku pēc 2001. gada 31. maija — Padomes 2000. gada 22. maija Regulas (EK, Euratom) Nr. 1150/2000, ar ko īsteno Lēmumu 94/728/EK, Euratom par Kopienu pašu resursu sistēmu (OV L 130, 1. lpp.), 2., 9.,10. un 11. panta pārkāpums — Militāro materiālu un vienlaicīgi militārās un civilās izmantošanas preču imports ar atbrīvojumu no muitas nodokļa
   
      Rezolutīvā daļa:
   
   
               1)
            
            
               atsakoties aprēķināt un nodot Komisijas rīcībā pašu resursus, kas maksājami sakarā ar militārā aprīkojuma un vienīgi militārām vajadzībām paredzētu preču importu laikposmā no 1998. gada 1. janvāra līdz 2002. gada 31. decembrim ieskaitot, kā arī atsakoties maksāt atbilstošos nokavējuma procentus, Portugāles Republika nav izpildījusi pienākumus, kas paredzēti attiecīgi Padomes 1989. gada 29. maija Regulas (EEK, Euratom) Nr. 1552/89 par Lēmuma 88/376/EEK, Euratom par Kopienu pašu resursu sistēmu piemērošanu, kas grozīta ar Padomes 1996. gada 8. jūlija Regulu (Euratom, EK) Nr. 1355/96, 2. un 9.–11. pantā, laikposmā no 1998. gada 1. janvāra līdz 2000. gada 30. maijam ieskaitot, kā arī pēc šī datuma — tajos pašos Padomes 2000. gada 22. maija Regulas (EK, Euratom) Nr. 1150/2000, ar ko īsteno Lēmumu 94/728/EK, Euratom par Kopienu pašu resursu sistēmu, pantos paredzētos pienākumus laikposmā no 2000. gada 31. maija līdz 2002. gada 31. decembrim;
            
         
               2)
            
            
               Portugāles Republika atlīdzina tiesāšanās izdevumus;
            
         
               3)
            
            
               Dānijas Karaliste, Grieķijas Republika, Itālijas Republika un Somijas Republika sedz savus tiesāšanās izdevumus pašas.
            
         
      (1)  OV C 74, 25.03.2006.